b'\n_START_ARTICLE_\nAle\xc5\xa1 Br\xc5\xbean\n_START_SECTION_\n\xc5\xbdivljenjepis\n_START_PARAGRAPH_\nPo zaklju\xc4\x8deni Gimnaziji Koper se je med \xc5\xa1tudijem na Fakulteti za pomorstvo in promet aktivno vklju\xc4\x8dil v lokalno \xc5\xa1tudentsko organiziranje (Klub \xc5\xa1tudentov ob\xc4\x8dine Koper), kasneje bil glavni pobudnik ustanovitve Mladinskega sveta Mestne ob\xc4\x8dine Koper, katerega je bil tudi prvi predsednik. Med letoma 2007 in 2009 je bil imenovan za generalnega sekretarja \xc5\xa0tudentske organizacije Slovenije._NEWLINE_V letu 2014 je nastopil kot kandidat SMC za \xc5\xbeupana Mestne ob\xc4\x8dine Koper in se uvrstil na drugo mesto. Kmalu je iz stranke zaradi nestrinjanja glede potrebne transparentnosti postopkov protestno izstopil.\n_START_SECTION_\n\xc5\xbdupan Mestne ob\xc4\x8dine Koper\n_START_PARAGRAPH_\nLeta 2018 je ustanovil Listo Ale\xc5\xa1a Br\xc5\xbeana, s katero se je odlo\xc4\x8dil kandidirati na lokalnih volitvah v Mestni ob\xc4\x8dini Koper. V drugem krogu je po neuradnih izidih za 17 glasov premagal dotedanjega \xc5\xbeupana Borisa Popovi\xc4\x8da. Po prevzemu mandata je Br\xc5\xbean imenoval pet pod\xc5\xbeupanov, kar je nave\xc4\x8d med slovenskimi ob\xc4\x8dinami. Junija 2019 so me\xc5\xa1\xc4\x8dani Kopra Br\xc5\xbeana ocenili za manj uspe\xc5\xa1nega od Popovi\xc4\x8da. V raziskavi Ninamedie je bil Br\xc5\xbean tako edini med \xc5\xbeupani slovenskih mestnih ob\xc4\x8din, ki je bil ocenjen slab\xc5\xa1e od svojega predhodnika.'